**Referat fra bestyrelsesmødet d. 29. juli 2015**

Orientering fra bestyrelsesmødet

1. **Havevandring**

Bestyrelsens havevandring var denne gang en sand fornøjelse og fryd for øjet. Vi var rundt til samtlige haver, hvor vi også fik talt med mange af jer, som var i haverne denne dag og vi havde en dejlig eftermiddag.

Stort set alle havde valgt at følge bestyrelsens opfordring fra sidste gang og tage ansvar og dermed værne om fælleskabet i foreningen og efterkomme de vedtagne regler ift ukrudt, hæk og haven generelt. Især efterlod flere haver på Irisvej og Violvej denne gang et særdeles godt indtryk pga. det store stykke arbejde, der er blevet lagt i at få renset stierne for ukrudt helt ud til midten af vejen. Ligeledes har mange af vores helt nye haveejere også fået ordnet deres haver flot.

Derudover vil vi også meget gerne rose de mange haver, som ved sidste havevandring fik en bemærkning omkring hæk eller ukrudt, og som efterfølgende hurtigt og effektivt fik rettet op på haverne igen. Det har været virkeligt dejligt at se.

Nedenstående haver bedes få ordnet deres haver inden 22. juli ift. hæk, ukrudt, ukrudt på stien mv, hvis dette ikke allerede er blevet gjort:

* **Ukrudt foran hækken/midten af stien:** 
  + Have nr.:2, 21, 47, 101, 104 og 109. 104 skal også ordne haven indenfor hækken.
* **Hækken:** 
  + Have nr. : 27, 29 og 104 har for høj hæk ift. de hhv. 160 cm.
  + Have nr. 66 mangler at klippe hjørnet samt ukrudt rundt hjørnet til Rosenholm Allé.
  + Have nr. 94 mangler at klippe hækken det sidste af hækken mod Krokusvej.
* **Have, hæk og ukrudt**
  + Have nr. 95, 70 og 103 bedes få ordnet have, hæk samt ukrudt generelt i haverne.

1. **Udvidelse af skur og overdækket terasse**

Bestyrelsen har modtaget forslag om udvidelse af redskabskur samt overdækket terasse på P-Pladsen v. Syrenvej, hvilket vi synes er en rigtig god idé. Frivillige søges til at hjælpe med byggeansøgning, køb af materialer samt 1 dags fællesarbejde. Forslag vil blive fremsat til godkendelse på generalforsamlingen.

1. **Affaldscontainerne**

Affaldscontainerne er blevet vasket i juli og udvidet fra 8 til 10 stk. Det undersøges, om vi skal have have en separat container til dåser. Indtil da er der opsat et stativ med pose til dåser v. siden af affaldscontainerne. Venligst benyt denne, så vi har nok plads til almindelig husholdningsaffald i de andre containere.

1. **Jubilæumsfest i Engvang**

Formanden for vuderingsudvalget og for haveforeningen var til 70 års jubilæumsfest i Engvang d. 25. juli. Det var en flot og vellykket fest til trods for massiv regn netop denne dag.

**Husk næste havevandring samt bestyrelsesmøde** finder sted onsdag d.26/8 kl. 17.00. Venligst sørg for at jeres havegang og hæk er fri for ukrudt til denne dato samt at haven generelt fremstår pænt.

På vegne af bestyrelsen,

**Fortsat god sommer til jer alle.**